cyanic-selkie/wikianc huggingface dataset:
Müqəddəs əmanətlər muzeyi
Müqəddəs əmanətlər muzeyi — İçərişəhərdə Bəylər məscidində yerləşən muzey. Məscid təmir edildikdən sonra fəaliyyətə başlayan muzeydə islam dininin müqəddəs əmanəti olan Quran-i Kərim nümunələri, müxtəlif dövrlərin qədim kitabları, eləcə də ibadətlə bağlı bəzi tətbiqi-sənət nümunələri nümayiş etdirilir.
Haqqında
Bəylər məscidi təmir edildikdən sonra 2016-cı ildən etibarən burada Müqəddəs əmanətlər ekspozisiyası fəaliyyət göstərir. Ekspozisiyada İslam dininin müqəddəs əmanəti olan müxtəlif dövrlərə aid qədim “Qurani-Kərim” kitabları nümayiş etdirilir. Burada 73 Quran, 7 dini kitab, 19 dini atribut - ümumilikdə, 99 eksponat nümayiş olunur. Yanğından hifz olunan kitabların vərəqləri, Dərbənd məscidinə aid və axund tərəfindən divara hörülərək qorunan Quran diqqəti cəlb edən eksponatlardır. Azərbaycanın müxtəlif regionlarından toplanılan müqəddəs əmanətlər yanğına məruz qalan kitabxanalar və şəxsi mülklərdən aşkar edilib.
NGC 3328
NGC 3328, Yeni Baş Kataloqda qeydə alınmış ulduzdur. Göy üzündə Şir bürcü istiqamətində yerləşir. *2 tipli. tərəfindən ildə 34.29 sm (13.5 düymə) ölçülü  vasitəsilə kəşf edilmişdir.
Alireza Jam Farsadi
Həyatı
Alireza Jam Farsadi 2000-ci il aprelin 3-də İranın Təbriz şəhərin də anadan olub. Səkkiz yaşında fortepiano təhsili almağa başladı lakin, onu İrandaki musiqi təhsili qane etmədiyinə görə atası onu daha güclü musigi təhsili alması üşün hər həftə Təbriz şəhərindən Naxçıvan Muxtar Respublikasına aparırdı. 2010-cu ildə ailəcə Bakıya köçdülər. O burada Tofiq Quliyev adına 12 sayılı musiqi məktəbinə daxıl oldu. 2017-ci ildə Dubaida keçirilən beynalxalq ArtKelen müsabiqəsində birinci yeri qazandı. 2018-ci ildə M.Maqomayev adına Azərbaycan Dövlət Akademik Filarmoniyasında keçirilmiş Tofiq Quliyev adına 12 nömrəli musiqi məktəbinin hesabat konsertində uğurlu çıxışına görə Bakı Şəhər Mədəniyyəti və Turizm Baş İdarəsi tərəfindən Fəxri Fərman ilə təltif edilmişdir. 2019 ildə Azərbaycan Dövlət Mədəniyyət və İncəsənət Universiteti nə daxil olmuşdur. 2019 ci ildə Legends of Autumn İnternational Art Contest və Ümumilli Lider Heydər Əliyev in xatirəsinə ikinci elmi-ifaçılıq konfransında birinci yeri qazanmışdır.
Qazaxıstanda səhiyyə
Qazaxıstanda tibb — hər bir ölkədə olduğu kimi, Qazaxıstan vətəndaşlarının sağlamlığı və rifahını qorumağa çağırılır. Qazaxıstanın səhiyyə sistemi hazırda bazar münasibətlərinə keçid mərhələsindədir.
Qazaxıstanda dövlət səhiyyə sistemi
Qazaxıstan Respublikasında səhiyyə sahəsində dövlət tənzimlənməsi Qazaxıstan Respublikası Səhiyyə və Sosial İnkişaf Nazirliyinin səlahiyyətlərinə daxildir.
Səhiyyə Sistemindəki islahatlar
Hal-hazırda, Qazaxıstan Respublikası Hökuməti vərəm, diabet, QİÇS, onkoloji xəstəliklərin müalicəsinə, həmçinin yod çatışmazlığı probleminə ciddi diqqət yetirir. Bütün bu sahələrdə müvafiq dövlət proqramları qəbul edilmişdir.
"Sağlam Qazaxıstan"
2011-2015-ci illər arasında Qazaxıstanda sağlamlığın inkişafı Dövlət Proqramı "Salamatty Kazakhstan" həyata keçirildi. Bu proqram çərçivəsində ana və körpə ölümünün göstəriciləri azaldı. Kardiologiya və ürək əməliyyatı üçün təkmilləşdirilmiş göstəricilər isə çoxaldı.
Sağlamlıq
Dövlətdə «Денсаулық» Proqramının icrası 2016-cı ildən 2019-cu ilə qədər olub. 2018-ci ildən etibarən Qazaxıstanda icbari tibbi sığorta tətbiq edilmişdir.
Dərman Təchizatı
Əgər 6 min adda dərman varsa (bunlardan 600-ü Qazaxıstanda istehsal olunur), Qazaxıstanın dərman bazarının həcmi ildə 400 milyon dollar olaraq qiymətləndirilir. Qazaxıstan Respublikası Səhiyyə nazirinin sözlərinə görə, Qazaxıstan dərmanların 95% -ə qədərini idxal edir. Eyni zamanda dərman dövriyyəsinin 97% -i özəl sektorun payına düşür.
Əczaçılıq fondlarının 40% -i dövlət tərəfindən xərclənir, vətəndaşlar da satışın 60% -ni təmin edərək bazarda fəal iştirak edirlər .. Eyni zamanda, satılan ilk 10 dərmana ümumiyyətlə sübut bazası olmayan fondlar daxildir. Pulsuz dərman təminatının yarıdan çoxu Qazaxıstanda ambulator səviyyədə təmin olunur (xəstəxanalarda - təxminən 45 faiz).
Bu gün Qazaxıstanda əczaçılıq şirkətlərinin 100-dən çox xarici nümayəndəliyi var. Qazaxıstana ən böyük dərman tədarükçüləri Rusiya, Almaniya, Fransa və ABŞ-dır.
Qaranlığın ordusu (film, 1992)
Qaranlığın ordusu – 1992-ci ildə "Qara Komediya" janrında çəkilən ABŞ filmidir. Filmin rejissoru və ssenaristi Sem Reymidir. Filmin distribüteri Universal Studios və Metro-Goldwyn-Mayer studiyalarıdır.
Məzmun
Əvvəlki filmlərdə İblisləri sərbəst buraxan "Ölülərin kitabı" mənasına gələn "Necronomicon ex Mortis" adlı kitabı tapan Eş Vilyams sehirli sözlər deyərək avtomobili ilə birlikdə zaman çuxuru tərəfindən 1318-ci ilə düşür. Eş 1318-ci ilə düşən zaman düşdüyü yerin insanları onu ingilis cəngavərləriylə döyüşən Skoç Dyuk Henrinin adamlarından biri sayaraq onu əsir götürür və aparırlar. Rahib onun səmadan gələn xilaskar sayaraq silahlarını saxlayır. Eş qalada öldürülməsi üçün İblisə bənzər bir varlığın yaşadığı çuxura atılır. Eş onunla mübarizə aparan zaman Rahib onun zəncirli mişarını verir. Həmin varlığın üzərində qələbə çalan Eş çuxurdan çıxır. "Boomstick" dediyi tüfəngini tapan Eş öz zamanına geri dönməsinə kömək etmələri üçün çuxur ətrafından toplaşan insanları qorxudur. Rahibə görə Eşi geri göndərməyin tək yolu "Necronomicon ex Mortis" kitabını tapıb gətirmək və bu zaman sehrli sözlər söyləməkdir. Bu müddətdə Eş Şeyla adlı xanıma aşiq olur.
Eş Vilyams "Necronomicon ex Mortis" kitabını tapmaq üçün yola çıxır. Bu zaman pərili meşədən keçər. Görünməyən varlıqlar isə Eşi izləməyə başlayır. İki ağacın arasından keçərkən ona siması görünməyən qəribə sifət baxır. Bu zaman varlıqlardan qaçan Eş yeldəyirmana tərəf sığınır. Lakin Eç burada səhvən bir ayna qırar. Bu zaman Eşin aynanın qırıq parçalarındakı əks olunmaları canlanır və onlar Eşə əziyyət verməyə başlayırlar. Onlardan biri Eşin mədəsini girir. Eş isə qaynar su içərək onu öldürməyə çalışır. Bir müddət sonra Eşin çiynindən kəllə çıxmağa başlayır. Eş təşvişə düşərək meşəyə qaçır. Meşədə isə pis Eş və yaxşı Eş olaraq iki hissəyə ayrılırlar. Eş pis Eşi sifətindən vuraraq onu zəncirli mişarıyla parçalara bölür və ardınca torpağa basdırır.
Eş kitabın saxlandığı yerə çatdığı zaman 1 kitab yerinə 3 kitab tapır. Əziyyətli sınaqlardan keçəndən sonra əsl kitabı tapır. Sehrli sözləri söyləməyə çalışan Eş, bu sözləri unutduğunu zənn edir. Zənn etdiyi doğru sözləri söyləyir, lakin bu sözlər doğru çıxmır. Əslində isə Eş həmin sözlər hesabına pis ruhları yenidən sərbəst buraxır. Eş kitabı bağlayır və qalaya qaçır. Bu vaxt pis Eş məzarından çıxır və "Qaranlığın Ordusu"nu hazırlayır.
Qalaya geri dönən Eş yaratdığı problemlərə baxmayaraq öz zamanına dönmək üçün israr edir. Amma Şeyla uçan bir iblis tərəfindən qaçırıldıqdan sonra "Qaranlığın ordusu" ilə döyüşmək üçün insanlara başçılıq etməyə qərar verir. İnsanlar istəmədən döyüşsələr də, Eşin tərəfindən iştirak edirlər. Eş müasir məlumatları, avtomobilinin baqajındaki kimya və mühəndislik kitabları, həmçinin, Dyuk Herrinqin köməyi ilə Qaranlığın ordusunu məğlubiyyətə uğradır və Şeylanı xilas edir. Bütün baş verən hadisələrdən sonra Eş gələcəyə dönmək istəyir. Lakin bu zaman Eş çox irəli gedir... Filmin sonunda Eş dükanda olarkən qorxunc ölülərdən biriylə üzləşir. Eş ona çox sayda atəş açaraq qəhrəmanlığını bir daha göstərir.
Mogikanlar
Mogikanlar və ya mohikanlar — Şimali Amerikada hindi tayfası. Müstəmləkəçiliyə qədər mogikanlar Hudzon çayı vadisində yaşamış, əkinçilik, ovçuluq və yığıcılıqla məşğul olmuşlar. Müstəmləkəçilik və irogezlərin baqınları nəticəsində mogikanların əksəriyyəti məhv edilmişdir. Onların qalanları bir neçə yerdəyişmədən sonra delavarların qalığı olan munsilərlə birlikdə Viskonsin ştatının Stokbric rezervasiyasında yerləşdirilmişdilər. İngilis dilində danışırlar. Dindarları xristiandır. Sayları təqribən 3,000 nəfərdir.
Zeynəb Xatun
Zeynəb Xatun — Divan ədəbiyyatının ilk qadın şairi olaraq tanınır. Mehri Xatun ilə eyni dövürdə yaşamışdır.
Həyatı
XV əsrdə Amasyada yaşamışdır. Qazi qızı, həmçinin qazi yoldaşı olduğu deyilir. Müasiri olan Mehri Xatun ilə aralarında lətifələr və qarşılıqlı deyişmələri vardır.
Divanı, Sultan Mehmedin adına tərtib edilmişdir.
Zeynəb Xatunun şeirlərində qadınların yadırğayacağı bir sıra düşüncələr vardır; Qadının istəklərinə acgözlülük olaraq baxmış və dövrünün qadınının alçalma kimi hallardan qurtulma istəyini tez-tez dilə gətirmişdir. Zeynəb Xatun, bir şair olaraq qəbullanmaq üçün arzularının "mərdanə" (kişiyə yaraşan, mərdcəsinə) olmağını istəmişdir. Eyniylə təvazökar bir kişi kimi alicənab olmaq istədiyini vurğulamışdır. Yumşaqlıq, istiqanlılıq kimi qadına məxsus xüsusiyyətləri, zəiflik və ruhi əskiklik olaraq görmüşdür.
Aşiq Çələbi "Məsairüs Şüəra" adlı kitabında Zeynəb Xatunun həyatının son illərində şeirdən əl çəkdiyini və özünə qapandığını qeyd etmişdir.ış
Əsərlərindən nümunələr
Qəzəl
Kəşfet nikabını yeri göyü münəvvər et
Bu aləm ənasiri firdövs-i ənvər et
Depret ləbini cuşə gətir həcz-i kövsəri
Anbər saçını çöz bu cinanı müəttər et
Xəttin bərat verdi saba yelinə dedi
Yara yolunda eşq ilə dərdindən ölənin
Kim dər sana ki həcr ilə canın mükəddər et
Zeynəb çü dost zülfi kimi tarümarsın
Aqşin Quluzadə
Aqşin İlham oğlu Quluzadə (31 avqust 1998-ci ildə Azərbaycanda anadan olub) — Azərbaycan Premyer Liqası təmsilçilərindən olan Keşlə FK klubunda yarımmüdafiəçi kimi çıxış edən peşəkar azərbaycanlı futbolçu.
Keşlə FK
Quluzadə Keşlə FK akademiyası vasitəsilə inkişaf etmişdir.2006-cı idən İnter PİK də oynamağa başlamışdır. Quluzadə əsas komanda ilə debütünü 4 may 2016-cı ildə etmişdir. O, Qarabağ FK klubu ilə qarşılaşmada 90 dəqiqə meydanda mübarizə aparmışdır. Həmin görüşdə İnter Azərbaycan Kuboku görüşündə Qarabağa 1-0 hesabı ilə məğlub olmuşdur.
Klub
1 UEFA Çempionlar Liqası görüşləri daxildir. 2 Azərbaycan Superkuboku görüşləri daxildir.
Yozef Popper-Linkeus
21 fevral 1838-ci ildə avstriyalı  mütəfəkkir, alim, yazıçı  və ixtiraçı Yosef Popper-Linkeus (Josef Popper-Lynkeus) anadan olmuşdur.Mühəndislik, fizika və fəlsəfə sahəsindəki xidmətlərinə görə  Vyanada  ömrünün son illərini yaşadığı küçəyə onun adı verilmişdir.Anadan olmasının 150 illiyi münasibətilə Frankfurtda Höte adına Universitetdə PopperLinkeus yaradıcılığının araşdırılması və onun ideyalarının təbliği məqsədilə fond yaradılmışdır.
Bəxtiyar Həsənalızadə
Bəxtiyar Bəyqulu oğlu Həsənalızadə — Azərbaycan Premyer Liqası təmsilçilərindən olan Sumqayıt klubunda müdafiəçi kimi çıxış etmiş peşəkar Azərbaycanlı futbolçudur.
Klub karyerası
Bəxtiyar Həsənalızadə Azərbaycan Premyer Liqası təmsilçilərindən olan Sumqayıt klubunun akadeniyası vasitəsilə inkişaf etmişdir. O, 2011-ci ildən 92 nömrəli forma altında bu klubda çıxış edir.
Bəxtiyar öz peşəkar futbolçu karyerasına klubun əvəzedicilər dəstəsində start vermişdir. 2012-ci ilin iyun ayından Bəxtiyar Sumqayıt klubunun əsas yığmasına mübarizə aparır. O, klub ilə iki illik müqavilə imzalamışdır.
Kubok
Bəxtiyar Sumqayıt klubu ilə Azərbaycan Kubokunda bir oyunda iştirak etmişdir.
Zeynəb Xatun
Əsərlərindən nümunələr
Divanə olma şeirini divan ü dəftər et
Zeynəb qo meyli zinət-i duüyaya zən kimi
Mərdanə var Sadə-dil ol tərk-i zivər it
Alan Oqoyev
Alan Uruzmaqoviç Oqoyev — Rusiya iqtisadçısı, iqtisad elmləri doktoru, professor. 2017-ci il aprelin 11-də K.L.Xetaqurov adına Şimali Osetiya Dövlət Universitetinin rektoru seçilib.
Həyatı
Alan Oqoyev 1999-cu ildə Şimali Osetiya Dövlət Universitetinin İqtisadiyyat fakültəsini fərqlənmə diplomu ilə bitirib. Burda maliyyə və kredit ixtisası üzrə təhsil alıb.
2002-ci ildə Sankt-Peterburq Dövlət İqtisadiyyat və Maliyyə Universitetində iqtisad elmləri namizədi alimlik dərəcəsi almaq üçün namizədlik dissertasiyasını müdafiə etmişdir.
2010-cu ildə Sankt-Peterburq Dövlət İqtisadiyyatı və Maliyyə Universitetində “Regional investisiya prosesinin maliyyələşdirilməsi strategiyası” mövzusunda doktorluq dissertasiyasının müdafiəsi olmuşdur.
Alan Oqoyev 2003-2009-cu illərdə - Şimali Osetiya Respublikası Milli Bankında mütəxəssis, planlaşdırma və investisiya dəstəyi şöbəsinin müdiri, bank tənzimlənməsi və nəzarəti departamentinin rəis müavini vəzifələrində çalışmışdır. 2004-cü ildən Şimali Osetiya Dövlət Universitetində dərs deməyə başlamışdır. Burada o, Beynəlxalq İqtisadi Münasibətlər kafedrasının baş müəllimi, dosent, professor, 2009-cu ildən - maliyyə və iqtisadiyyat üzrə prorektor vəzifələrində çalışmışdır.
2008-ci ildə Rusiya Federasiyası Hökuməti yanında Maliyyə Akademiyasını “Biznesin idarə edilməsi üzrə magistr” əlavə ixtisası ilə fərqlənmə diplomu ilə bitirmişdir.
Alan Oqoyev 2008-ci ildə dördüncü çağırış Şimali Osetiya-Alaniya Respublikası Parlamentinin deputatı seçilmişdir.
2011-ci ildən - Şimali Osetiya Respublikasının təhsil və elm naziri, Şimali Osetiya Respublikasının təhsil və elm naziri vəzifəsinin icraedicisi olmuşdur.
Alan Oqoyev Şimali Osetiya Başçısının 8 oktyabr 2015-ci il tarixli 53 saylı Fərmanı ilə Şimali Osetiya-Alaniya Respublikası Hökuməti sədrinin müavini təyin edilmişdir. Lakin 22 iyul 2016-cı ildə işdən çıxarılmışdır.
22 iyul 2016-cı ildən Alan Oqoyev K.L.Xetaqurov adına Şimali Osetiya Dövlət Universitetinin rektoru vəzifəsinin icra edicisi təyin olunmuşdur.
12 may 2017-ci ildə o, universitetin rektoru seçilmişdir.
Alan Oqoyev Rusiya Coğrafiya Cəmiyyətinin Şimali Osetiya Respublikası üzrə bölməsinin sədridir.
Cənubi Osetiya Respublikasının əməkdar elm xadimidir.
Alan Oqoyev evlidir, beş uşaq atasıdır.
Elmi fəaliyyəti
Alan Oqoyev 2002-ci ildə namizədlik, 2010-cu ildə Sankt-Peterburq İqtisadiyyat və Maliyyə Universitetində doktorluq dissertasiyası müdafiə etmişdir.
Hikmət Osmanov
Hikmət Saleh oğlu Osmanov (30 iyul 1957, Azərbaycan, Quba rayonu, Cimi kəndi ) — Azərbaycanın ictimai-siyasi xadimi, Quba rayonundan I və II çağırış millət vəkili, Dövlət İdarələri və İctimai Xidmət İşçiləri Həmkarlar İttifaqının sədri, "Tərəqqi" medalı laureatı, fəlsəfə doktoru.
Həyatı
1957-ci ildə Quba rayonunun Cimi kəndində anadan olmuşdur. Quba şəhər 2 saylı orta məktəbini bitirmişdir. Azərbaycan Dövlət Universitetinin biologiya fakultəsini, Bakı Ali Partiya Məktəbini (indiki İdarəçilik Akademiyası) və Bakı Dövlət Universitetinin hüquq fakultəsini bitirmişdir.
Karyera
Əmək fəaliyyətinə 1979- cu ildə Quba rayonunda komsomol işində başlayaraq 1984- cü ilədək Azad komsomol komitə katibi, rayon komsomol komitəsinin katibi olmuşdur. 1984- cü ildən 1990- cı ilədək Quba rayon Partiya komitəsində təlimatçı, təşkilat şöbəsinin müdiri vəzifələrində çalışmış, Bakı Ali Partiya məktəbində əyani təhsil almışdır. 1991- ci ildən 1995- ci ilin sonunadək Quba sovxoz– texnikumunun direktoru vəzifəsində işləmişdir. I və II çağırış Azərbaycan Respublikası Milli Məclisinin deputatı olmuşdur.
2005- ci ilin sentyabr ayında Azərbaycan Dövlət İdarələri və İctimai Xidmət İşçiləri Həmkarlar İttifaqı Respublika Komitəsinin sədri seçilmişdir və hal hazıradək həmin vəzifədə çalışır.
4 fevral 2008- ci ildə Azərbaycan Respublikası Prezidentinin sərəncamı ilə “ Tərəqqi ” medalı ilə təltif edilmişdir. Azərbaycan Respublikası Prezidentinin 21.10.2015-ci il tarixli Sərəncamına əsasən 3-cü dərəcəli "Vətənə xidmətə görə" ordeni ilə təltif edilib.
10 aprel 2012-ci ildə Ümumhəmkarlar İttifaqları Konfederasiyasının 20 illik yubiley döş nişanı ilə təltif olunmuşdur. 22 yanvar 2018-ci ildə – Azərbaycan Həmkarlar İttifaqları Konfederasiyasının 25 illik yubiley döş nişanı ilə təltif olunmuşdur. 6 may 2019-cu ildə Beynəlxalq Əmək  Təşkilatının  Fəxri Diplomu ilə təltif olunmuşdur.
Ailə
Evlidir, iki övladı, dörd nəvəsi var.
Vostok-5
Vostok-5 (rus. Восток-5, Şərq-5 və ya Orient-5) — Sovet kosmik proqramının Vostok-6 ilə birgə missiyası idi. Bundan əvvəlki Vostok-3 və Vostok-4 cütlüyündə olduğu kimi, iki Vostok kosmik gəmisi də bir-birinə yaxınlaşdı. Orbitə çıxdı və radio əlaqəsi qurdu.
Vostok-5 14 iyun 1963-cü ildə buraxıldı və 19 iyunda Yerə qayıtdı və Valeri Bıkovski tərəfindən idarə olundu.
Missiya
Kosmonavt Valeri Bıkovski nin əvvəlcə orbitdə səkkiz gün qalması nəzərdə tutulmuşdu, lakin o dövrdə günəş alovunun yüksək səviyyələri səbəbindən missiyanın təfərrüatları dəfələrlə dəyişdi və nəticədə o, beş gündən sonra geri qaytarıldı. Bu, tək ekipajlı uçuş üçün rekord olaraq qalır.
Vostok-5-in eniş koordinatları Qazaxıstan ın Karatal şəhərindən 2 km şimal-qərbdə və Qazaxıstan ın Qaraqandı şəhərindən 550 km şimal-qərbdə idi. Xilasedicilər eniş yerinə çatmazdan əvvəl bir qrup yerli fermer Bıkovskini qarşılamışdı. Eniş yeri indi iki abidəsi olan kiçik hasarlanmış parkdır. Bir abidə 10 metr hündürlüyündə gümüşü düzbucaqlı formasındadır, yaxınlığında enmə tarixini göstərən kiçik bir daş vardır. İkinci abidə L formalı qumlu rəngli daş quruluşdur. Divarda ulduzlar, teleskoplar, planetlər və günəşlə əhatə olunmuş skafandrda üzən kosmonavt təsvir edilmişdir.
Yenidən daxil olan kapsul Kaluqadakı Tsiolkovski Muzeyində nümayiş etdirilir.
Polad Bülbüloğlu
Polad Bülbüloğlu (doğum adı: Polad Murtuza oğlu Məmmədov; ) — Azərbaycan bəstəkarı və müğənnisi, Azərbaycanın sabiq mədəniyyət naziri (1988–2006), Azərbaycanın Rusiyadakı fövqəladə və səlahiyyətli səfiri (2006 – ), Azərbaycan SSR xalq artisti (1982), Türkmənistanın xalq artisti (2017), TÜRKSOY-un sədri (1994), Dağıstan Respublikasının əməkdar incəsənət xadimi.
Həyatı
Polad Murtuza oğlu Məmmədov 4 fevral 1945-ci ildə Bakıda anadan olmuşdur. Özünə soyad kimi atasının ləqəbini — Bülbül götürmüşdür. 1968-ci ildə Azərbaycan Dövlət Konservatoriyasını bitirmişdir (Qara Qarayevin sinifi). Polad geniş yayılmış bir sıra mahnıların müəllifi və onların ifaçısı kimi tanınmışdır. Kino-filmlərin, dram tamaşalarının musiqilərinin, simfoniya, simfonik poema və.s əsərlərin müəllifidir.
Azərbaycanın Rusiyadakı fövqəladə və səlahiyyətli səfiri Polad Bülbüloğlu Müqəddəs Knyaz Nevski mükafatına layiq görülüb. Səfir bu mükafata Rusiyanın Regionlararası İctimai Fondu tərəfindən layiq görülüb.
Polad Bülbüloğlu Rusiya və Azərbaycan xalqları arasında sülhün, anlaşmanın qorunmasında, dostluq tellərinin möhkəmlənməsindəki xidmətlərinə görə təltif edilib.
O, Azərbaycanın ərazi bütövlüyü uğrunda apardığı mübarizəni beynəlxalq ictimaiyyətə dürüst təqdim etdiyinə, diplomatiyaya qoyulan təbii məhdudiyyətlərə baxmayaraq verdiyi bəyanatlar və müsahibələrdə ölkəmizin ədalətli mövqeyinin güzəştsiz olduğunu aşıladığına, ictimai düşüncədə mövcud olan anlaşılmazlıq və ziddiyyətlərə, cəmiyyətin hələ hər hansı riskli addıma hazır olmamasına baxmayaraq Dağlıq Qarabağa etdiyi səfərlərdə, münaqişəyə səbəb olmuş tərəfin — ermənilərin düz içərisində Azərbaycanın maraqlarına uyğun apardığı işə, yaratdığı "Məhəbbət və ölüm" baletinin Rusiya Federasiyasının paytaxtı Moskva şəhərində tamaşaya qoyulması ilə böyük mədəniyyətimizə verdiyi samballı töhfəyə, ölkəmizin imici üçün göstərdiyi səylərdə mənəviyyət və vətənpərvərlik nəzər nöqtəsindən çıxış etdiyinə görə Azərbaycanda "2009-cu İlin Adamı" elan edilib. 3 fevral 2015-ci ildə "Şərəf" ordeni ilə təltif edilmişdir.
18 may 2016-cı ildə məşhur heykəltaraş və rəssam Zurab Seretellinin "Mənim müasirlərim" adlı heykəllər silsiləsi çərçivəsində Moskvada Polad Bülbüloğlunun abidəsinin açılışı olub.
2017-ci ildə "Rus ifaçılıq sənəti" İctimai Fondunun 25 illiyi medalına layiq görülüb. 2019-cu ilin iyul ayında Polad Bülbüloğlu 2-ci dərəcəli "Vətənə xidmətə görə" ordeni ilə təltif olunub.
2020-ci ildə Azərbaycan mədəniyyətinin inkişafında böyük xidmətlərinə və uzunmüddətli səmərəli ictimai-siyasi fəaliyyətinə görə Azərbaycanın ən ali ordeni olan "Heydər Əliyev" ordeni ilə təltif edilib.
Filmoqrafiya
• 3
TV Azteca
TV Azteca, S.A.B. de C.V. — Grupo Salinas-a məxsus bir Meksika multimediya konglomeratıdır. Meksikada Televisadan sonra ikinci ən böyük kütləvi informasiya şirkətidir.. İlk növbədə Televisa və Imagen Televisión və bəzi yerli operatorlarla rəqabət aparır. Azteca Uno və Azteca 7 adlı iki milli televiziya şəbəkəsinə sahibdir və adn40 və a+ kimi digər iki milli paylanmış xidməti idarə edir. Bu şəbəkələrin hər üçünün əksər böyük və kiçik şəhərlərdə vericiləri var.
TV Azteca, Mərkəzi və Cənubi Amerikada 13 ölkəyə və ABŞ-də Azteca Amerika şəbəkəsinin bir hissəsinə çatan Azteca Trece Internacional da fəaliyyət göstərir. Onun qabaqcıl proqramı Hechos xəbər yayımçısıdır.
Binəqədi rayonunda yaşayış binasında yanğın (2015)
Binəqədi rayonunda yaşayış binasında yanğın — Azərbaycan Respublikasının paytaxtı Bakı şəhərinin Binəqədi rayonunda Azadlıq prospekti 200/36 ünvanında yerləşən 16 mərtəbəli yaşayış binasında 2015-ci ilin 19 may tarixində səhər saatlarında (10:30) baş vermiş yanğın hadisəsi. İlkin məlumatlara əsasən hadisə nəticəsində 15 nəfər ölüb, 64 nəfər isə yaralanıb. Yanğının başlamasına ilkin versiya kimi binanın üzərinə çəkilmiş penoplas üzlüklər göstərilir.
Fakt üzrə Baş Prokurorluğun Ağır Cinayətlərə dair İşlər üzrə İstintaq İdarəsində cinayət işi açılıb. Cinayət məcəlləsinin 3 maddəsi əsas götürülüb. Ehtiyatsızlıqdan zərərçəkmiş şəxsin ölümünə və digər ağır nəticələrə səbəb olan yanğın təhlükəsizliyi qaydalarını pozma, vəzifə səlahiyyətlərindən sui-istifadə və ağır nəticələrə səbəb olan səhlənkarlıq maddələri ilə cinayət işi başlanıb. Yanğın zamanı həlak olan şəxslərin şəxsiyyətlərinin müəyyənləşdirilməsi üzrə işlər aparılır.
Hadisədən sonra prezident tərəfindən baş verən yanğın faktı ilə bağlı Dövlət Komissiyası yaradılıb. 20 may tarixində Azərbaycan Respublikasının Prezidenti İlham Əliyev hadisə yerini ziyarət edib.
Arxa plan
Hadisə 2015-ci ilin 19 mayında Bakı vaxtı ilə saat 10:30 da baş verib. Binəqədi rayonu Azadlıq prospekti 200/36 ünvanında yerləşən 16 mərtəbəli yaşayış binasının çöl hissəsi hadisədən bir müddət əvvəl penoplas üzlüklərlə üzlənib. Ümumiyyətlə, Bakıda 2015-ci ilin 20 mayına olan məlumat görə penoplas ilə üzlənmiş 283 yaşayış binasının olduğu bildirilir. Binaların çölünə belə üzlüklərin vurulmasının məqsədi SSRİ dönəmində inşa edilən tikililərə yeni görkəm qazandırılmasıdır.
2015-ci ilin 10 aprel tarixində Xətai rayonunda yerləşən Nargilə kafesinin yaxınlığındakı binaların birində də oxşar səbəbdən yanğın hadisəsi baş vermişdi. Həmin zaman binanın sadəcə bir üzü penoplas materialı ilə üzləndiyindən yanğın geniş yayılmamış və ölüm hadisəsi baş verməmişdi. İlk hadisədən 39 gün sonra baş verən ikinci oxşar hadisə nəticəsində isə 15 nəfər həlak olub, 64 nəfər isə müxtəlif dərəcəli bədən xəsərətləri almışdır. Güclü yanğından əvvəl binanın aşağı mərtəbələrində qatı tüstü dumanının müşahidə edildiyi və yanğının anindən şiddətlənərək bütün binanı əhatə etdiyi şahidlər tərəfindən bildirilmişdir.
Hadisə yerinə cəlb edilən Azərbaycan Respublikası Fövqəladə Hallar Nazirliyinin yanğınsöndürənləri və yanğınsöndürən helikopterin səyləri nəticəsində yanğınin üç saat ərzində tamamilə söndürülməsi mümkün olmuşdur. Baş verən yanğın hadisəsi ilə bağlı Azərbaycan Respublikasının Prezidenti İlham Əliyevin 2015-ci il 19 may tarixili sərəncamı ilə Dövlət Komissiyası yaradılmışdır. Komissiyanın tərkibi aşağıdakı kimidir: Abid Şərifov, Ramil Usubov, Kəmaləddin Heydərov, Zakir Qaralov, Eldar Mahmudov, Oqtay Şirəliyev, Samir Şərifov, Səlim Müslümov və Hacıbala Abutalıbov
Həlak olanların siyahısı
Binəqədi rayonunda yerləşən yaşayış binasında baş verən yanğın nəticəsində 15 nəfər həlak olmuşdur. Həmin şəxslərin şəxsiyyətləri aşağıdakı kimidir:
Partiyalar
ALP hesab edir ki, bu faciənin baş verməsində təqsiri olan hər kəs - tezalışan materiallardan ev tikmiş, həmçinin belə materiallardan ev tikilməsinə icazə vermiş və təhlükəsizlik texnikasına əməl olunmamasına göz yummuş bütün vəzifəli şəxslər Qanunun tam ciddiliyilə məsuliyyətə cəlb olunmalı və cəzalandırılmalıdırlar''
Müqəddəs İsa Qəlbi Katedralı (Sarayevo)
Müqəddəs İsa Qəlbi Katedralı (Katedrala Srca Isusova) — Bosniya və Herseqovinanın Sarayevo şəhərindəki katolisizm katedrali. Bura Vrhbosna arxiyeparxiyasının katedralıdır və memarlıq abidəsidir. Ölkənin əsas katolik kilsəsidir, Bosniyanın yeganə kardinalı Vinko Puliçin kafedrası burada yerləşir.
Tarixi
1881-ci ildə Vrhbosna yeparxiyası arxiyeparxiya statusunu aldı, eyni zamanda arxiyepiskopluq soboru statusuna uyğun yeni bir kafedralın tikilməsinə qərar verildi. Tikintinin əsas təşəbbüskarı, ilk Sarayevo arxiyepiskopu Yosip Stadler idi ki, hal-hazırda o, beatifikatsiyaya (müqəddəs adının verilmə prosesi) namizəddir. Katedral 1884—1889-cu illərdə memar Yosip Vantsaş tərəfindən neoqotika üslubunda tikilmişdir. Memarlıqda bir sıra neoroman elementləri var. Katedral, 14 sentyabr 1889-cu ildə Müqəddəs İsa Qəlbi adı naminə təqdis edilmişdir.
1932 və 1985—1989-cu illərdə kafedralda bərpa işləri aparıldı. Katedral, Sarayevo mühasirəsi zamanı bombardman nəticəsində çox sayda ziyan gördü. Müharibə bitdikdən sonra bütün zərərlər aradan qaldırıldı. 1997-ci ilin aprelində Bosniya və Herseqovinaya səfəri zamanı papa II İohann Pavel kafedralı ziyarət etdi.
Mogilyov-Podolski
Moğıliv-Podilskıy — Ukraynanın Vinnitsa vilayətində şəhər, eyniadlı rayonun inzibati mərkəzi. Dnestr çayı sahilində gəmi dayanacağı rolu oynayan şəhərdə dəmiryol stansiyası var. Moğıliv-Podilskıydə maşınqayırma, cihazqayırma, mexaniki təmir, şərab, konserv, yağ zavodları, mebel, tikiş fabrikləri, tikinti-quraşdırma, ticarət texnikumları, tibb, musiqi, idman məktəbləri, mədəniyyət evi, ölkəşünaslıq muzeyi və s. var. XVI əsrdə salınmışdır.
Azərbaycanda dövlət çevrilişinə cəhd (1994)
1994-cü il Azərbaycanda hərbi çevrilişə cəhd – 1994-cü il oktyabrın 2-də Azərbaycanda Baş nazir Surət Hüseynovun rəhbərliyi ilə baş vermiş qiyam cəhdidir. Bu, Surət Hüseynovun artıq ikinci qiyamı idi.
Səbəbləri
Birinci dəfə 1993-cü il iyunun 4-də Gəncədə qiyama başlayan polkovnik, 709-cu hərbi hissənin komandiri, Prezidentin Qarabağ üzrə səlahiyyətli nümayəndəsi, "Yun" zavodunun direktoru və nəhayət, Milli Qəhrəman Surət Hüseynov Elçibəy hakimiyyətinin süqutuna səbəb olmuşdu. Surət Hüseynov ilk dəfə 1993-cü ildə, Elçibəy komandasının neft müqavilələri bağlamaq üçün iyunun 30-da Böyük Britaniyaya səfəri ərəfəsində qiyam qaldırmışdı. Bu dəfə də S.Hüseynov növbəti dəfə Heydər Əliyevin başçılığı ilə 20 sentyabr 1994-cü ildə imzalanan neft kontraktları – "Əsrin Müqaviləsi"ndən dərhal sonra qiyama başladı. Heydər Əliyev də 1999-cu ildə Washington Post qəzetinə verdiyi müsahibədə bu qiyamın Azərbaycanın neft lahiyələrinə mane olmaq üçün Rusiya tərəfindən təşkil edildiyini deyib.
1994-cü ildə bağlanan "Əsrin Müqaviləsi"nin danışıqları məxfilik şəraitində aparılmış və Rusiya KQB-si bundan vaxtında xəbər tuta bilməmişdi. Sabiq dövlət müşaviri Vəfa Quluzadə qiyamın niyə neft kontraktlarından əvvəl deyil, sonraya təsadüf etməsini bununla əsaslandırırdı. Həmin müqavilənin imzalanmasından sonra Azərbaycanda bir neçə fövqəladə hadisə baş verir. Sentyabrın 21-dən 22-nə keçən gecə dövləti cinayətlərdə təqsirləndirilən 4 nəfər Milli Təhlükəsizlik Nazirliyinin təcridxanasından qaçırılır. Bunlar 1993-cü ilin iyununda Azərbaycanda Talış-Muğan Muxtar Respublikasının yaradılmasına çağırış edən, əvvəllər müdafiə nazirinin müavini olmuş Əlikram Hümbətov, həmçinin keçmiş müdafiə naziri Rəhim Qazıyev, Baba Nəzərli və Arif Paşayev idi. H.Əliyev televiziyada çıxışında bu hadisəni bir gün əvvəl Qərb konsorsiumu ilə müqavilənin imzalanması ilə əlaqələndirir. O vaxt Dövlət Təhlükəsizliyi Naziri olan Nəriman İmranov və bu nazirliyin bir neçə əməkdaşı bu qaçışa imkan yaratmaq ittihamı ilə həbs olundu. Sentyabrın 29-da axşam vaxtı evinin astanasında Milli Məclisin sədr müavini Afiyəddin Cəlilov və Prezident yanında Xüsusi İdarənin rəisi Şəmsi Rəhimov qətlə yetirilir. Onların öldürülməsinə görə məsuliyyət Mahir Cavadovun üzərinə qoyulur. Sentyabrın 30-da baş prokurorun xidməti avtomobili partladılır.
Qiyamın başlanması və yatırılması
Surət Hüseynovun qanunsuz yaratdığı Gəncədə yerləşən silahlı dəstələr, onun göstərişi əsasında oktyabrın 2-də silahlı basqın yolu ilə Gəncə şəhərində icra hakimiyyətini, hüquq mühafizə orqanlarını, dövlət əhəmiyyətli obyektləri ələ keçirdilər və bunu digər rayonlarda davam etdirməyə çalışdılar. Həmin vaxt Amerikada səfərdə olan Heydər Əliyev səfərini yarımçıq qoyaraq dərhal Bakıya qayıtdı. Rövşən Cavadovun qardaşı Mahir Cavadov və onun nəzarətində olan 8 nəfər silahlı şəxs isə Respublika Prokurorluğunun inzibati binasına basqın edir. Burada OMON-un komandiri Elçin Əmiraslanov və onun 5 nəfərlik silahlı dəstəsi də ona qoşulur. Baş Prokuror Əli Ömərov qiyamçılar tərəfindən əsir alınaraq döyülür, lakin Rövşən Cavadovun məsələyə qarışmasından sonra azad edilir. M.Cavadovun əsas tələbi Afiyəddin Cəlilov və Şəmsi Rəhimovun ölümündə təqsirli bilinən şəxslərin azad edilməsi və ölkə rəhbərliyinin istefaya getməsi olur. Bu zaman paytaxtda iki hərbi hissənin əsgərləri artilleriya qurğularını Prezident sarayı, Ali Sovet və Müdafiə Nazirliyi binalarına tuşlayıb əmrə müntəzir dayanmışdılar.
Qiyam başladıqdan az sonra Azərbaycanın şimal sərhədlərində, Dağıstan ərazisində Rusiya qoşunlarının cəmləşməsi xəbərləri yayılmağa başlandı. Heydər Əliyev qiyamla və Rusiya qoşunlarının Azərbaycana mümkün müdaxiləsi ilə bağlı xalqa müraciət etdi. Oktyabrın 4-də Bakıda fövqəladə vəziyyət elan edildi. Oktyabrın 4–5-də minlərlə insan Prezident Aparatının qarşısına toplandı və hakimiyyətə dəstək nümayiş etdirdi. H. Əliyev Baş nazir Sürət Hüseynov və daxili işlər nazirinin müavini Rövşən Cavadovu çevrilişdə ittiham edir. Lakin R.Cavadov Prezident Aparatına gəlir və onunla danışıqlardan sonra H.Əliyev tonunu dəyişir. "XTPD üzvləri səhv ediblər və indi günahlarını etiraf edərək tövbə edirlər" dedi. R.Cavadovun vəzifədən kənarlaşdırılması ilə bağlı fərman, eləcə də prokurorla baş verən hadisə unudulur. Döyüləndən sonra sağalan baş prokuror Əli Ömərov "sağlamlıq səbəblərinə görə" işdən çıxarılır.
Polkovnik-leytenant Nazim Bayramov 2013-cü ildə verdiyi müsahibədə o vaxtkı hadisələrin gedişatını ətraflı şəkildə belə təsvir edir:
"Oktyabrın 2-si gecədən OMON 8 km bazasında cəmləşib həbs olunan yoldaşlarının azad olunmasını tələb edirdi. H.Əliyev ölkənin başqa iri şəhər və rayonlarında OMON bölmələrinin və Rövşən Cavadova dəstək ola biləcək qüvvələrin qiyam qaldırmasından ehtiyatlanaraq və sabitliyi qorumaq üçün 3 oktyabrda Sürət Hüseynovdan Gəncəyə bir-iki nüfuzlu şəxs göndərməsini xahiş etdi. Sürət Hüseynov məsələ ilə bağlı keçirilən ilk dövlət müşavirəsində və sonrakı müzakirələrdə OMON-u və Rövşən Cavadovu Qarabağ döyüşçüləri kimi müdafiə edib, onlara qarşı silah işlətməyə imkan verməyəcəyini qəti bildirmişdi. Sürət Hüseynov H.Əliyevdən OMON-a qarşı məsələni silah işlətmədən, dinc yolla həll olunacağına vəd alandan sonra Gəncəyə İnterpolun Azərbaycan şöbəsinin rəisi polkovnik İlqar Səfixanovu və hərbçi polkovnik Vahid Tacibovu göndərmək qərarına gəlir. Bu haqda H.Əliyevi də məlumatlandırır. İlqar Səfixanov Rövşən Cavadovla dost olduqlarından, Gəncəyə getməmiş, OMON-un bazasına gedib və Rövşəndən onun gedən proseslər haqqında fikirini öyrənib. Rövşən İlqara deyib ki, Heydər Əliyevi hakimiyyətdən yıxana kimi gedəcək və bu yolda 'öldü var döndü yoxdur'. İlqar Səfixanov Rövşənə bildirir ki, onu Sürət Hüseynov Gəncəyə sabitliyi qorumaq üçün göndərib, lakin əgər Rövşənin H.Əliyevə qarşı getmək fikri qətidirsə, o, öz Gəncədəki nüfuzundan istifadə edərək, şəhərdəki narazı qüvvələri OMON-a dəstək üçün qaldıra bilər. Rövşən fikrində qəti olduğunu İlqar Səfixanovu inandırmaq üçün sona qədər gedəcəyinə Qurana əl basaraq and içir. İlqar Səfixanov Rövşənin yanından Gəncəyə yola düşür, yolda Yevlaxı qaldırır, sonra Gəncəni qaldırır. İlqar Səfixanovun rəhbərliyi ilə Gəncədəki OMON bölməsi və onlara dəstək verən Sürət Hüseynovun qohumu Kəramət Kərimovun başına yığışmış bir dəstə adam bir neçə dövlət binalarını zəbt edirlər, Gəncənin icra hakimiyyətinin başçısını tuturlar. Bu zaman, yəni 4 oktyabr axşam saatlarında yaranmış vəziyətlə bağlı H.Əliyev Prezident Apparatının qarşısında mitinq çağırışı edir. O, özünün və Rəsul Quliyevin mitinqə gedəcəyini bildirir, Sürət Hüseynova isə iş otağında qalıb bölgələrlə əlaqə saxlamağı tapşırır. Eyni zamanda H.Əliyev Süleyman Dəmirəllə əlaqə saxlayaraq, Rövşənə bu yoldan qayıtmaq üçün təsir etməyi xahiş edir və Demirəlin qarantiyası ilə Rövşən Cavadova, OMON bazanı tərk etsə və onu dəstəkləsə Prokurorluğa basqına görə cinayət işinin xətm olunacağına söz verir. 4-dən 5-nə keçən gecə Rövşən Cavadov Prezident Aparatının qarşısına gəlir və H.Əliyevin yanında dayanaraq, mitinqdə çıxış edir, H.Əliyevi dəstəklədiyini bildirir. Rövşən Cavadovun çıxışından dərhal sonra H.Əliyev çıxış edir və 'Budur, Sürət Hüseynov dövlət çevrilişi edir. Mən onu tapa bilmirəm. Bilirsiniz ki, Gəncədə Sürət Hüseynova məxsus silahlı dəstələr var. Bizdə olan məlumatlara görə o, Gəncədədir və Bakıya silahlı yürüşə başlayıb'. Sürət Hüseynov bu zaman özünün (Baş nazirin) iş otağından bu çıxışı televiziya ilə görür."
Rövşən Cavadovun da gəlib mitinqdə çıxış etməsi, H.Əliyevi dəstəkləməsi qiyamçıları ruhdan saldı və onlar geri çəkildilər. Mahir Cavadovun dəstəsi, OMON-çuların Bakı şəhərinin 8 km qəsəbəsində yerləşən qərargahına (qardaşı Rövşən Cavadovun tabeliyində olan dəstələrin yerləşdiyi qərargah) gedir. Ali Sovetin sədri Rəsul Quliyev qiyamın məğlubiyyətini həm də onunla əlaqələndirirdi ki, qiyamın başçıları Surət Hüseynov və Mahir Cavadov bir-birləri ilə lazımi səviyyədə dil tapa bilmirdilər. Həmçinin Rəsul Quliyev Prezident Aparatının qarşısına yığışan və Heydər Əliyevi dəstəkləyən kütlənin bir neçə gün əvvəldən hazırlandığını iddia edib. Qiyamla əlaqəli baş verən qarşıdurmalarda ümumilikdə 3 nəfər həyatını itirir, daha bir neçə nəfər isə yaralanır.
Sürət Hüseynov 1994-cü il oktyabrın 6-da Milli Məclis üzvlüyündən, oktyabrın 7-də isə baş nazir vəzifəsindən uzaqlaşdırıldı. S.Hüseynov parlamentin iclasında özünə haqq qazandırmağa çalışaraq deyir: "Əgər çevriliş etmək istəsəydim, bunu Gəncədə yox, Bakıda həyata edərdim, çünki ofisim prezident aparatından cəmi yüz metr məsafədədir". Cəmi bir həftə sonra parlament keçmiş baş nazirə qarşı cinayət işinin qaldırılması, barəsində həbs qətimkan tədbiri seçilməsinə razılıq verilməsi və Azərbaycanın Milli Qəhrəmanı adından məhrum edilməsinin tövsiyə olunması haqqında qərar qəbul etdi. Oktyabrın 30-da Sürət Hüseynovun əlindən "Azərbaycan Milli Qəhrəmanı" adı alındı. Həbs olunan Hüseynov az sonra naməlum şəxslər tərəfindən qaçırıldı. Tezliklə o, Rusiyada peyda oldu. 1997-ci ildə Rusiyada saxlanılaraq Azərbaycana gətirilib və 1999-cu ilin fevral ayında məhkəmənin qərarı ilə ömürlük həbs cəzasına məhkum edilib. Sürət Hüseynov 2004-cü ilin martında Prezident İlham Əliyevin sərəncamı ilə əfv edildi.
Nəticəsi
Qiyamdan sonra Heydər Əliyev hakimiyyətdə öz mövqelərini daha da möhkəmləndirdi. Qiyamdan sonra 4 oktyabr 1994-cü il hadisələri ilə bağlı həbslər başlayır, Azərbaycanın Qarabağ müharibəsini keçmiş bir çox zabit və bir neçə generalı, bütövlükdə 800-dən artıq adam müxtəlif ittihamlarla həbs olunur. R.Cavadov daha sonra öz hərəkətləri ilə Baş nazir Surət Hüseynovun hazırladığı iddia edilən "əsl çevrilişin" qarşısını aldığını bildirdi. R.Cavadov nəinki vəzifəsini qorudu, həm də XTPD-nin irəli sürdüyü bir sıra tələblərin yerinə yetirilməsinə nail oldu.
Matoke
Matoke (digər adları matooke, amatooke, ekitookye (Cənub-Qərbi Uqanda), ekitooke (Qərbi Uqanda)və ikitoke (Ruanda))-banandan hazırlanmış yemək növü. Yaşıl bananlar yığılır, qabıqlarından təmizlənir, daha sonra unda əzilir və bişirilir. Matoke Ruanda və Uqandanın milli təamı sayılır.
Yeməyin hazırlanması üçün toplanan orta ölçülü yaşıl meyvələr Şərqi Afrika dağlıq bananıdır və onlar Bantu dilində matoke adlanır.
NGC 7446
NGC 7446, Yeni Baş Kataloqda qeydə alınmış qalaktikadır. Göy üzündə Andromeda bürcü istiqamətində yerləşir. E0 tipli. tərəfindən ildə  ölçülü  vasitəsilə kəşf edilmişdir.
Budapeşt Hill Qala funikulyoru
Budapeşt Hill Qala funikulyoru və ya Budavári Sikló — Macarıstanın Budapeşt şəhərində yerləşən bir funikulyor. Adam Klark Meydanı və çay səviyyəsindəki Zəncirli körpüsü yuxarıdakı Buda qalası ilə birləşdirir.
Xətt 2 mart 1870-ci ildə açılır. Funikulyor 1920-ci ildən bəri bələdiyyə mülkiyyətindədir. İkinci Dünya müharibəsi zamanı tamamən məhv edilir. 4 iyun 1986-cı ildə isə yenidən açılır. Xəttin bir xüsusiyyəti, onu keçən iki piyada körpüsünün olmasıdır. Xəttin açılışında bu piyada körpüləri mövcud olur. Ancaq qala bağının genişləndirildiyi 1900-cü ildə bu körpülər ləğv edilir. 1983-cü ildə orijinal dizaynına əsasən bərpa edilirlər.
Tarix
Xəttin inşasına 1868-ci ilin iyulunda başlanılır. İlk sınaq buraxılışı 23 oktyabr 1869-cu ildə baş tuturdildi. Budapeşt Hill Qala funikulyoru 2 mart 1870-ci ildən bu yana xalqın ümumi istifadəsinə verilir.
İkinci Dünya müharibəsi zamanı vaqonlar və terminallar bomba ilə məhv edilir.
Funikulyorun qalıqları daha sonra sökülür. Funikulyoru Eskalatorlarla əvəzləməyi daha sonra nəzərdən keçirirlər. Funikulyorun yenidən qurulması 1965-ci ildə qərara alınır. Bununla bağlı hətta bir neçə plan da təqdim edilir. Ancaq tikinti işləri təxirə salınır. İki terminal ("V" xətti) arasında bir minibus xidməti 1975-ci ildə istifadəyə verilir. Bu xətt 1986-cı ildə funikulyor yenidən açılana qədər fəaliyyət göstərir.
Texniki xüsusiyyətlər
Xətt aşağıdakı texniki parametrlərə malikdir :
Əməliyyat
Xətt BKV (Mass Transport Company of Budapest) tərəfindən idarə olunur. Hər gün 07.30-dan 22.00-dək fəaliyyət göstərir. Xüsusi tariflərə tabedir.
Las Estrellas
Las Estrellas — Meksika şəhərindəki XEW-TDT-də flaqman edilən Meksikanın hər tərəfindəki filial stansiyaları ilə Televisanın təməl daşı şəbəkələrindən biridir. Las Estrellas'ın bir çox proqramı ABŞ-də Univision, UniMás və Galavisión'da görülür.
Komponentlərin obyekt modeli
Komponentlərin obyekt modeli  – kom – Windows mühitində obyektlərin qurulması və qarşılıqlı əlaqəsi üçün texnoloji standart.
Haqqında
1993-cü ildə Microsoft korporasiyası tərəfindən hazırlanmışdır. COM texnologiyası proqram təminatının qurulmasında hazır proqram komponentləri (hər biri eyni vaxtda bir çox proqramlarda istifadə edilə bilər) arasında qarşılıqlı əlaqələrin ümumiləşdirilmiş bir üsulla həyata keçirilməsi üçün yaradılmışdır; onun köməyi ilə proqram təminatının bir komponenti öz xidmətlərini digər hissəyə (komponentə) təqdim edir. Proqram təminatının istənilən komponenti COM obyektləri şəklində reallaşır. Hər bir obyekt bir və ya bir neçə interfeys təqdim edir, interfeys isə metodlardan (müəyyən əməliyyatı yerinə yetirən prosedur, yaxud funksiyalardan) ibarətdir.
Casus (roman)
Casus və ya neytral ərazi haqqında povest (, 1821) — Amerikalı yazıçı Ceyms Fenimor Kuperin əsəri.
C.F.Kuper "Casus" romanı ilə dünyaya əsl Amerikanı tanıtdı. Amerika romantik ədəbiyyatının ilk nümunələri yarandıqca bu ədəbiyyatın milli özünəməxsusluqları da yaranmağa başladı. N.Hotorn, V.İrvinq, E.A.Po, H.Lonqfello və G.Melvillə birgə dünya ədəbiyyatı tarixində xüsusi yeri və çəkisi olan Amerika romantizm ədəbiyyatını yaradan Kuperin bədii yaradıcılığı demək olar ki, bu əsərlə başlanır.
Yavaş-yavaş Amerika xalqının yaranması, inkişaf etməsi və formalaşması bir sıra ictimai-siyasi və mədəni problemləri gündəmə gətirir ki, bununla da milli özünədərk prosesi güclənir və bütün bunların nəticəsində də milli Amerika ədəbiyyatının yaranması zəruriyyəti meydana çıxır. Amerika getdikcə inkişaf edir, bir dövlət kimi formalaşır, onun iqtisadiyyatı güclənir, ticarət əlaqələri genişlənir, hərbi qüvvələri və donanması yaranır. Bütün bu proseslər "Casus" romanının yaranması üçün bir zəmin olmuşdur...
Mövzusu
Bu romanın mövzusu da Amerika Birləşmiş Ştatlarının öz müstəqilliyi uğrunda apardığı müharibələr dövründən təsadüfən götürülməmişdir. Milli özünədərk, milli dövlətçilik ənənələri də elə məhz müstəqillik uğrunda aparılan müharibələr zamanında formalaşmışdır. "Casus" romanında baş verən hadisələr və burada iştirak edən qəhrəmanlar Kuper üçün çox doğma idi. Yazıçının bəzi tədqiqatçıları bu əsərin müəyyən qədər avtobioqrafik səciyyə daşıdğını da iddia edirdilər. Daha doğrusu, onların fikrincə əsərin bəzi qəhrəmanları onun arvadı Süzanın yaxın qohumlarının prototipləri olmuşdur. Həqiqətən də əsərin bir sıra qəhrəmanlarının prototiplərini Ceyms hələ gənclik illərindən etibarən yaxşı tanıyırdı. Onların bəziləri müstəqillik uğrunda müharibənin iştirakçıları olmuşdur. Belə qəhrəmanlardan biri də vaxtilə bu müharibələrdə iştirak etmiş, sonra istefaya çıxaraq Kuperin malikanəsinin yaxınlığında yerləşən Vetçesderdə öz fermasında yaşayan Con Cey olmuşdur. Kuper tez-tez bu müharibə qəhrəmanına baş çəkər, onun bu müharibə və Amerikanın ö dövrkü siyasi həyatı haqqında söhbətlərinə diqqətlə qulaq asardı.
Con Cey
Con Ceyin isə danışmağa sözü çox idi. Çünki o, yalnız müharibə qəhrəmanı deyildi, o, həm də Nyu-York ştatının konstitusiyasının ilk tərtibçilərindən biri olmuşdur. Bundan başqa, C.Cey ABŞ-nin İspaniyada ilk səfiri vəzifəsində işləmiş, C.Adams və B.Franklinlə birgə 1783-cü il Versal sülh müqaviləsini hazırlamışdır. C.Cey uzun müddət ABŞ-nin xarici işlər üzrə dövlət katibi, Ali məhkəmənin ilk sədri və Nyu-York ştatının qubernatoru vəzifələrində çalışmışdır.
Bütün bunlarla yanaşı C.Cey eyni zamanda ölkənin təhlükəsizlik məsələləri ilə də məşğul olmuşdur. Prezident C.Vaşinqton onu ABŞ-nin ilk kəşfiyyat dairəsi olan Təhlükəsizlik Komitəsinin dörd üzvündən biri vəzifəsinə təyin etmişdir. Bu vəzifədə olarkən o, ətrafına çoxsaylı kəşfiyyatçılar toplamış və onlarla birgə işləmişdir.
İslam Əhmədov
İslam Əhmədov (tam adı: İslam İlqar oğlu Əhmədov; ) — Azərbaycan Silahlı Qüvvələrinin əsgəri (müddətdən artıq həqiqi hərbi xidmət qulluqçusu), Vətən müharibəsi şəhidi.
Həyatı
İslam Əhmədov 1994-cü il sentyabrın 19-da Mingəçevir şəhərində anadan olub. Subay idi. Qardaşı Əli Əhmədovda Vətən müharibəsində şəhid olub.
Hərbi xidməti
Azərbaycan Ordusunun əsgəri olan İslam Əhmədov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsi zamanı Füzulinin azadlığı uğrunda gedən döyüşlərdə savaşıb. İslam Əhmədov sentyabrın 27-də Füzuli döyüşləri zamanı şəhid olub.
İslam Əhmədov sentyabrın 28-də Mingəçevir şəhərinin Şəhidlər Xiyabanında dəfn olunub.
Manuş Baba
Mustafa Özkan-Manuş Baba olaraq səhnələrdə yer alan Türk musiqiçi. Əslən Diyarbakırlı bir ailədə doğulub. İbtidai sinfi 4-cü sinifə qədər Tarsus Turqut İçgörendə oxuyub. 1996-cı ilin yazında atası Antalyada mövsümi fəhlə işləyəndə ailəsi ilə birlikdə Antalyaya köçüb. İbtidai və orta təhsilini Antalyada Barbaros İbtidai məktəbində, orta təhsilini isə 2005-ci ildə Qazi Liseyində başa vurub. O, musiqiyə ilk addımını orta məktəb illərində atasının ona aldığı gitara ilə atıb. Bir müddət gitara, xanəndəlik və musiqi təhsili dərsləri aldıqdan sonra 2010-cu ildə Akdeniz Universiteti Gözəl Sənətlər Fakültəsinin Musiqi Bölməsini qazanıb. Təhsil aldığı müddətdə Günəşə Səyahət qrupunun vokalisti kimi Antalyanın müxtəlif məkanlarında səhnəyə çıxıb.
Uşaq vaxtlarında nənəsi ona balaca, gözəl uşaq mənasını verən Manuş deyə səslənirmiş, və körpə ikən danışmağa başlayanda ağzından çıxan ilk söz Baba olduğuna görə o özünə səhnə adı olaraq Manuş Babanı seçib.
O, pop,rok və eksperimental adlandırdığı öz bəstələrini və şərh yazılarını şəxsi internet səhifələrində, sosial şəbəkələrdə və konsertlərində paylaşaraq ad çıxarıb. 2016-cı ildə üç sinqlı buraxdıqdan sonra 2017-ci ilin iyul ayında ilk studiya albomu "Dönersen Islık Çal"-ı buraxdı.
Diskoqrafiya
Albomlar
• Dönersen Islık Çal (2017)
• İki Gözümün Çiçeği (2019)
Sinqıllar
• İstanbul
• Aşkın Kederi
• Değmez
Molamyayn
Molamyayn, əvvəllər Moulmeyn (, MLCTS = mau la. mruing mrui) — Myanmada şəhər, Mon ştatının inzibati mərkəzi. Andaman dənizinin Moutama körfəzi sahilində balıqçılıq portu rolunu daşıyan şəhərdə iri dəmiryol stansiyası var. Burada taxta-şalban hazırlanır. Şəhərdə toxuculuq fabriki, çəltiktəmizləmə və gəmi təmiri müəssisələri var. Sənətkarlıq inkişaf etmişdir. Ölkənin ən böyük dördüncü şəhəridir.
Tümenski
Tümenski — Krasnodar diyarının Tuapsenski rayonunda yerləşən qəsəbə. Qəsəbə Nebuq kənd yaşayış ərazisinə daxildir.
Coğrafiyası
Qəsəbə Qara dəniz sahilində, Kazaçya Şel dərəsində yerləşir. Tuapsedən 11 km şimal-qərbdə və Krasnodar şəhərindən 93 km cənubda yerləşir. Qəsəbədən A-147 "Tuapse-Novorossiysk" federal avtomobil yolu keçir.
Şimal-qərbdə Mayski və cənub-şərqdə Nebuq yaşayış məntəqələrinin əraziləri ilə həmsərhəddir.
Qəsəbə Qara dəniz sahilində, Baş Qafqaz silsiləsinin cənub yamacında yerləşir. Qəsəbə şam və enliyarpaqlı meşələrlə əhatə olunmuş dağ silsilələri ilə əhatə olunmuşdur. Kəndin orta hündürlüyü dəniz səviyyəsindən 124 metr yüksəklikdədir. Kəndin qərbində — Milyonı (427 m) və Saray Qora (433 m) dağları var. Kazaçka çayının yuxarı axınında Lysaya dağı (821 m) yüksəlir.
Hidroqrafik şəbəkəsi əsas Kazaçka çayı ilə xarakterizə olunur. Çayın kiçik qolları var. Kazaçka çay hövzəsində qədim — dolmenlər rast gəlinir.
Tarixi
"Kazaçya Şçel" xutoru 1965-ci ildə yaradılıb. 1972-ci ildə təsərrüfatda 17 təsərrüfat var idi. 1973-cü ildə "Kazaçya Şel" xutorunun yerində Surqut sağlamlıq mərkəzinin maliyə dəstəyi ilə sanatoriyalar və pansionatlar tikilməyə başlandı. 1977-ci ildə xutor qəsəbə statusu aldı və xutora Tümenski adı verildi.
Əhalisi
1987-ci ildə qəsəbədə 1493 nəfər yaşayırdı. 1999-cu ildə qəsəbə əhalisinin sayı 2496 nəfər olmuş. 2010-cu ilin Ümumrusiya əhalinin siyahıyaalınmasına görə qəsəbədə əsasən ruslar, ukraynalılar və adıqlar yaşayır.
İqtisadiyyatı
Qəsəbənin iqtisadiyyatında xidmət sahəsi üstünlük təşkil edir. Kənddə onlarla sanatoriya, pansionat, istirahət mərkəzləri, düşərgələr və s. fəaliyyət göstərir.
Anatomiya
Anatomiya — orqanizmin orqanlarının, toxumalarının, hüceyrələrinin quruluşunu və formasını öyrənən elm. Anatomiya sözü yunanca "anatemno" sözündəndir və mənası "yarıram" deməkdir.
Heyvanlar ilə əlaqədar Heyvan anatomiyası (zootomy) bitkilərlə əlaqədar Bitki anatomiyası (phytonomy) deyilir ki, iki alt budağa bölünür.
XX əsrin əvvəllərinə aid Azərbaycandilli mənbələrdə Təşrihül-bədən (تشریهول-بده‌ن) adlandırılmışdır.
Anatomiyanın qolları bunlardır: